নিউ ইয়ার বরণের সন্ধ্যা মদ্যপান, যৌনতায় কাটিয়েছে বড় অংশ, দাবি রিপোর্টে

কলকাতা: নিউ ইয়ার (New Year) উদযাপনে মদ্যপান, যৌনতাতেই মেতেছিল একটি বড় অংশ। বিভিন্ন খাবার ডেলিভারি সংস্থার কাছে অনলাইনে ১ মিনিটে ১৯ কেজি বরফের অর্ডার এসেছে, কন্ডোমের প্রচুর অর্ডার (Order) আসে। ২০২৫ সালকে বরণ করে নিতে মঙ্গলবার পার্টিতে মেতে উঠেছিল দেশ। নাচ, গান। খাওয়া, পার্টি করা, হুল্লোড়। কখনও অনলাইনে অর্ডার দিয়ে বাড়িতে খাবার এসেছে। বন্ধুরা সবাই মিলে কারও বাড়িতে মজা করেছেন। কী কী অর্ডার এই সময় বিভিন্ন পার্টিতে পৌঁছেছে তা নিয়ে একটি রিপোর্ট উঠে এসেছে। তাতে দেখা যা্চ্ছে বরফ, আঙুর, কন্ডোম, কোক ও চিপস সব থেকে বেশি অর্ডার হয়েছে। তা দিয়েই পার্টি মুডে (Party Mood) কাটিয়েছেন বড় অংশ।

কোন খাবার সব থেকে বেশি চাহিদা হয়েছে? তাতে দেখা গিয়েছে তেলে ভাজা চিপস থেকে আলু ভুজিয়া এক্ষেত্রে সব থেকে এগিয়ে রয়েছে। ব্লিঙ্কিটের সহ প্রতিষ্ঠাতা আলবিন্দের ধিন্দসা সোশ্যাল মিডিয়ায় জানিয়েছেন, তাদের ডেলিভারি এগজিকিউটিভ ২.৩ লাখ প্যাকেট আলু ভুজিয়াই ডেলিভারি করেছেন। এর প্রচুর চাহিদা হয়েছিল। এছাড়া ৬ হাজার ৮৩৪টি আইস কিউবস ডেলিভারি করেছেন। বিভিন্ন ধরনের কন্ডোমও প্রচুর বিক্রি হয়েছে। তাঁকে সবচেয়ে বেশি অবাক করেছে আঙুর বিক্রির প্রচুর অর্ডার পেয়েছেন। সুইগি ইনস্টামার্ট জানিয়েছে, সন্ধ্যা ৭টা ৫৩ মিনিটে, প্রতি মিনিটে ৮৫৩টি চিপস অর্ডার করা হয়েছে। সন্ধ্যায় ৭টা ৪১ মিনিটে ১১৯ কেজি বরফের অর্ডার এসেছে। বিগ বাস্কেট জানিয়েছে, পচনশীল কাপ, প্লেটের বিক্রি বহুগুণ বেড়ে যায়। মকটেলের বিক্রি বেড়েছে ২০০ শতাংশ।